**SIA “Rīgas meži” (turpmāk – Sabiedrība) Mārupītes parka teritorijas (turpmāk – Teritorija) lietošanas nosacījumi**

1. Ievērot Rīgas domes 2024. gada 28. jūnija saistošajos noteikumos Nr. RD-24-286-sn “Par kārtību, kādā tiek saskaņota un organizēta ielu tirdzniecība” noteiktās prasības, Rīga domes 2021. gada 18. augusta saistošajos noteikumos Nr. 86 “Mārupītes mežaparka apsaimniekošanas un aizsardzības saistošie noteikumi”, kā arī citos normatīvajos aktos noteiktās prasības.
2. Teritorijā aizliegts kurināt ugunskuru un izmantot piedūmojošas iekārtas, izņemot tam paredzētās vietas saskaņojot ar SIA “Rīgas meži”.
3. Aizliegts atstāt jebkādu ietekmi uz Teritorijas labiekārtojuma elementiem, tai skaitā apstādījumiem un zālienu. **Telts uzstādīšanas gadījumā uz zāliena, jānodrošina aizsargpaklāju uzklāšana.**
4. Tirdzniecības organizators nodrošina uz cietā seguma radītu traipu tīrīšanu, ja tādi radušies tirgotāja tīšas vai netīšas darbības vainas dēļ.
5. Tirdzniecības organizators uzņemas materiālu atbildību par radītajiem zemsedzes, stādījumu un teritorijas labiekārtojuma elementu bojājumiem līdz pilnīgai to atjaunošanai, ja bojājumi ir radušies tirdzniecības norises laikā vai tirdzniecības vietas apmeklētāju darbības/bezdarbības rezultātā.
6. Tirdzniecības organizators uzņemas atbildību par elektroiekārtu tehnisko stāvokli un drošu ekspluatāciju, t.sk. kabeļu izvietošanu gofros un tuneļos.
7. Tirdzniecības organizators nodrošina teritorijā atstāto sadzīves atkritumu, pārtikas atkritumu (kas utilizējami atbilstoši pārtikas atkritumu utilizēšanas nosacījumiem), bīstamo atkritumu, būvniecības atkritumu, ķīmisko atkritumu savākšanu un utilizēšanu pēc tirdzniecības norises.
8. Transporta līdzekļu iebraukšanas un kustības maršruti Mārupītes parkā noteikti Nolikuma 2. pielikumā un šīs prasības ir obligāti jāievēro.
9. Mehāniskos transporta līdzekļus (izņemot transportlīdzekļus, no kuriem tiek veikta tirdzniecība) aizliegts novietot stāvēšanai Mārupītes parka Teritorijā, izņemot tam paredzētās vietās (stāvlaukumos), ievērojot Ceļu satiksmes noteikumus.
10. Tirgus uzstādīšanas darbi pasākuma norises dienās Mārupītes parkā veicami laikā no plkst. 13:00 līdz plkst. 15:00. Tirgus demontāžas darbi veicami laika posmā no plkst. 19:00 līdz plkst. 21:00.
11. Gadījumos, ja citviet Teritorijā tiek organizēts Rīgas domē saskaņots pasākums, lai nodrošinātu apmeklētāju drošību, Sabiedrībai ir tiesības mainīt 10. punktā norādītos iebraukšanas/izbraukšanas laikus, informējot par to Tirdzniecības organizatoru.